钦定古今图书集成/明伦汇编/氏族典/第196卷 > 《廖用贤尚友录》 > 晁补之
## 钦定古今图书集成/明伦汇编/氏族典/第196卷 > 《廖用贤尚友录》 > 晁补之

按《宋史晁补之传》：“补之字无咎，济州钜野人，太子少
傅迥五世孙，宗悫之曾孙也。父端有工于诗。补之聪
敏强记，才解事即善属文，王安国一见奇之。十七岁
从父官杭州，倅钱塘山川风物之丽，著七述以谒州
通判苏轼。轼先欲有所赋，读之叹曰：‘吾可以阁笔矣’！
由是知名。举进士，试开封及礼部别院皆第一。调澧”
州司户参军、北京国子监教授。元祐初，为太学正。李
清臣荐堪馆阁，召试，除秘书省正字，迁校书郎，以秘
阁校理通判扬州。召还，为著作佐郎。章惇当国，出知
齐州，坐修《神宗实录》失实，降通判应天府、亳州，又贬
监处、信二州酒税。徽宗立，复以著作召。既至，拜吏部员外郎、礼部郎中兼国子编修、实录检讨官。党论起，
为谏官管师仁所论，出知河中府，徙湖州、密州、果州，
遂主管鸿庆宫。还家葺归来园，自号“归来子。”大观末，
出党籍，起知达州，改泗州。卒，年五十八。补之才气飘
逸，嗜学不知倦，文章温润典缛，其凌丽奇卓，出于天
成。尢。精《楚词》，论集屈、宋以来赋咏为《变离骚》等三书。